عدالت ناظیری بکیر بوزداغ، فتح الله‌چی ترور تشکیلاتی پارالل دولت قورولماسی (فتو / پ.د.ی)نین چته باشی و و دیگر فتو / پ.د.ی-لیلرین قایتاریلماسی اوچون آمریکا پرزیدنتی دونالد ترامپ‌ین وظیفه‌یه باشلاماسی اوزرینه، بعضی یئنی دلیل‌لرین گؤندریلدیگینی سؤیله‌دی.
عدالت ناظیری بوزداغ، عدالت و اینکیشاف پارتیسی‌نین تورکیه بؤیوک میللت مجلیسینده قروپ ییغینجاغی اوّلی ژورنالیست‌لرین سوال‌لارینی جوابلادی.
فتو / پ.د.ی-نین چته باشی‌نین قایتاریلماسینا باغلی ایشلرین داوام ائتدیگینی دیله گتیرن بوزداغ، آمریکا پرزیدنتی دونالد ترامپ‌ین وظیفه‌یه باشلادیغینی و یئنی عدلیه ناظیری‌نین ده تعیین ائدیلدیگینی خاطیرلاتدی.
یئنی دؤورده مثبت اینکیشاف‌لارین اولا بیله‌جگینی ایفاده ائدن بوزداغ، سؤزلرینی بئله داوام ائتدیردی:
"آمریکانین یئنی عدلیه ناظیری ایله ان قیسا مدتده تلفونلا و یا اوز-اوزه گؤروشه‌رک، تورکیه‌نین بو موضوعداکی گؤزلمه‌لرینی، فتو '/ پ.د.ی-نین چته باشی‌نین اعاده‌سی‌نین و دیگر فتو / پ.د.ی-چیلرین اعاده‌‌سی‌نین تورکیه باخیمین‌دان نه معنا ایفاده ائتدیگینی بیر دفعه ده یئنی ناظیره بیرینجی آغیزدان سؤیلمه ایمکانیمیز اولا‌جاق. بیز یئنی اینکیشاف‌لارین اولماسینی گؤزلییریک. ترامپ‌ین وظیفه‌یه باشلاماسی اوزرینه بعضی یئنی دلیل‌لر ده گؤندردیک. اساسیندا فایل‌دا بیزیم اوچون یئنی بیر دلیله احتیاج یوخدور. چونکی آرامیزدا راضیلاشما گریی تروریست گولن‌ین موقتی حبس اولونماسی‌نین تامین ائدیلیب، تورکیه‌یه قایتارماسینی طلب ائده‌جک‌درجه و خصوصیتده یئترینده چوخ دلیل وار فایل‌دا. یعنی بیر دلیل اسکیک‌لیگی سؤز موضوعسو دئییل.
